加拿大救生艇計劃

加拿大救生艇計劃又叫港人避風港計劃，係加拿大聯邦政府針對《港區國安法》後香港局勢而實施嘅移民措施，主要係放寬對香港人嘅工作許可以方便佢其後嘅移民申請。計劃喺2021年2月8號開始接受申請，同年6月1號正式生效，預定2026年8月31號完結。

背景
2019年反逃犯條例修訂運動後，《港區國安法》喺2020年6月出台。英國推出英國國民平權，令1997年7月1號前出世並持有英國國民護照嘅港人可以過渡做英籍。加拿大、澳洲同美國等其他五眼聯盟國家嘅國會或政府亦表態會考慮提供避風港政策去保護香港人。

相關規定
港人避風港計劃喺2021年2月8號至2025年2月7號期間接受申請。香港居民喺申請遞交前過去5年喺加拿大攞到大專文憑或大學學位，或者喺其他國家或地區攞到相等程度學位嘅香港居民，就可申請加拿大3年工作簽證，去攞到途徑過渡做永久居民。合資格港人嘅家庭成員，亦可以申請工作同讀書簽證，呢個適用喺持有英國國民護照嘅香港居民。

申請資格
計劃分做「Stream A」同「Stream B」兩條途徑，提交申請嗰陣要揀定，同埋要符合相關資格要求。

「Stream A」主要係要求申請人憑學生簽證喺加拿大就讀認可嘅大專院校課程，成功畢業後就可以申請永久居留權。

「Stream B」主要係要求申請人憑開放式工作簽證喺加拿大工作滿1年，就可以申請永久居留權。計劃初頭仲有「認可大專課程畢業後5年內」嘅學歷要求，2023年2月放寬到「10年內」，同年8月15號開始全面取消學歷要求。

延伸計劃
加拿大移民部部長馬爾科·門迪奇諾表示，另有延伸計劃會喺2021年底公佈詳情：
喺加拿大至少1年工作經驗，並符合語言同教育標準嘅香港居民，可以申請永久居留
喺加拿大大專院校畢業嘅香港居民，可以直接申請永久居留權
逃到另一國家有遭受風險嘅香港居民，可以申請加拿大現有安置計劃

統計數字
加拿大當局話計劃由2021年6月1號開始截至2023年4月30號，已經批咗3,122個申請，當中「Stream A」佔2,358人；「Stream B」佔764人。

英國國民
英國國民護照
香港人權與民主法案
第13936號行政命令
居英權計劃

攷

連出去
Government of Canada: Temporary public policy to exempt certain Hong Kong residents from work permit requirements 
Government of Canada: Canada Launches Hong Kong Pathway that will Attract Recent Graduates and Skilled Workers with Faster Permanent Residency 

2021年香港政治
類:加拿大政治
類:人口流動